ELTL juhatuse koosoleku protokoll

Tallinnas 1.2.2011 kell  17.30 – 21.30

Osalesid juhatuse liikmed:
Tallinnas: Virgo Mihkelsoo, Marko Männik, Peep Parmakson, Vallot Vainula, Marion Meier, Gustav Poola

Otsused:
Koosoleku juhatajaks valiti Peep Parmakson ja protokollijaks Virgo Mihkelsoo
Päevakorra kinnitamine: kinnitatud ühehäälselt

Päevakord ja otsused:

1.	Peasekretäri ülevaade
- Võistlused läbiviidud vastavalt kalendrile, va võistkondlikud mv;
- Reitingusüsteem uues baasis, vajalik veebi kasutajakeskonna programmeerimine (et siduda ELTL veebiga, vaja muuta olemasolevat veebilehtede haldusprogrammi (CMS Automatweb), mida ei arendata edasi;
- www platvormi muutmiseks tehtud ettevalmistusi ja uurimistööd;
- Aruanded KM'ile esitatud (2010 aruanne, eelarve 2011);
- Muu töö, vastavalt võistluste kalenderplaanile (diplomid,  medalid, kokkuvõtted, veebiuuendus , ELTL võistluste korraldamine, juhendite ettevalmistamine, lepingute sõlmimine, eelarve, arvete tasumine jne).
2.	Peatreeneri ülevaade
2.1.	Käidud järgmistes klubis (Nõmme, Maardu, Aseri, Tartu, Rakvere Pinks)
2.2.	Tehtud laager Haapsalus – tagasiside positiivne (laagreid võiks rohkem olla)
2.3.	Plaanis järgmine laager juunioridele ja kadettidele Tartus (max kulu ELTL’ile 350.-€)
2.4.	Hetkel puudub tagasiside/dialoog Narvaga
3.	Kinnitada Lauatenniseliidu uuteks liikmeteks:
- Kuressaare LTK TOPS
- MTÜ Lauatennisekeskus
(Liikmemaksud tasutud)
4.	Muudatused reitingusüsteemis:
-	mitte kasutada erandlikku ümardamist võistleja kasuks, kui ümardatav väärtus on (–X,5), kuna selline jagatis reitingumuutuse arvutamise valemis esineb väga harva. Muudatus ei avalda süsteemile sisule olulist mõju, kuid lihtsustab protseduuri.
-	Täpsustus: algoritmis esimese protseduurina lisada reitingusse need, kes on vähemalt poole aasta jooksul võistelnud ja reiting >0 ja alles peale seda välistada need, kelle (reiting+kaalud*10<100). Hetkel juhendis ei ole selge, millises järjekorras kriteeriume rakendada ja kas kriteeriumide loogikas on vahel “ja” või “või”.  Täpsustuse tulemusena ei elimineeritaks reitingust tippmängijaid, kellede kaalud langevad pidevalt, kuna vastaste reitingud on nii madalad, et  tippmängija võidu hinnaks on 0 punkti, seega ka 0 kaalupunkti. Samuti ei langeks välja reitingust harva võistlevad naised, kes ei satu enamasti kommertsvõistlustel naistega mängima, kus reitingupunkte oleks võimalik teenida (näiteks veteranid naised).
5.	Teha uus juhatuse koosolek 9.2.2011 (kell 18.00 Tallinnas) kuna ajapuudusel jäi pooleli eelarve ning projektide arutelu.

Koosoleku juhataja:					Koosoleku protokollija: